**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 18.03.2025 | nr | 2-24-19194 |

**Ettepanek**

Harju Maakohtu menetluses on tsiviilasi nr 2-24-19194, Doggy Life OÜ (registrikood 16991352) avaldus pankroti väljakuulutamiseks. 24.01.2025. a nimetas kohus võlgniku ajutiseks pankrotihalduriks vandeadvokaat Maire Armi. Ajutise halduri aruande kohaselt ei ole võlgnikul vara väärtuses, mille realiseerimisel oleks võimalik katta ajutise halduri tasu ja kulusid, samuti ei ole võlgnikul vara mille arvel läbi viia pankrotimenetlust. Ajutine haldur ei ole tuvastanud vara, mille arvelt oleks võimalik edaspidi võlausaldaja nõudeid kasvõi osaliselt rahuldada (võlgniku teadaolevad kohustused moodustavad kokku 6 313,99 eurot). Kuna võlgniku tegevus on teadaolevalt lõppenud ja töötajad on vabastatud, ei ole võimalik eeldada, et võlgnikul taolises ulatuses rahalisi vahendeid pikemas perspektiivis võiks tekkida. Tulenevalt eeltoodust on ajutisel pankrotihalduril ainuvõimalik asuda seisukohale, et võlgnik on maksejõuetu ning maksejõuetus ei ole ajutine.

Kohus teatas 07.03.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 2500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 17. aprilliks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-19194.

Lugupidamisega

/digitaalselt allkirjastatud/

Karin Sonntak

kohtunik